Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: szállítására. Magyarországon lásd még a 13/1999.(IV.28.)KHVM–FM rendeletet.
Paragraph Index: 1188

d) A tüske átmérõje és a próbatest vastagsága közötti n aránynak meg kell felelnie a táblázatban meghatározott értéknek. A hajlítási próba vázlata 6.2.3.2.2 Kisebb minimális nyúlásérték azzal a feltétellel engedhetõ meg, hogy olyan kiegészítõ vizsgálati eljárással, amelyet a tartály gyártási országának illetékes hatósága engedélyez, bizonyítják, hogy a tartály a szállítás tekintetében ugyanazt a biztonságot nyújtja, mint azok a tartályok, amelyeket 6.2.3.2.1 pont táblázatának értékei szerint gyártottak (lásd az EN 1975:1999 szabvány G Mellékletét is). 6.2.3.2.3 A tartályok falának a legvékonyabb részen a következõ vastagságúnak kell lennie: – legalább 1,5 mm, ha a tartály átmérõje 50 mm-nél kisebb; – legalább 2 mm, ha a tartály átmérõje 50 mm és 150 mm között van; – legalább 3 mm, ha a tartály átmérõje 150 mm-nél nagyobb. 6.2.3.2.4 A tartályfenekek keresztmetszetének félkör, ellipszis vagy kosárív alakúnak kell lennie, és a tartály palástjával azonos biztonságot kell nyújtania. 6.2.3.3 Kompozit tartályok A kompozit palackoknál, nagypalackoknál, gázhordóknál és palackkötegeknél (azaz a köpenyrészen vagy a teljes felületen kompozittal bevont tartályoknál) a kialakításnak olyannak kell lennie, hogy a repesztõ- és a próbanyomás hányadosa legalább a következõ legyen: – köpenyrészen bevont tartályoknál 1,67; – a teljes felületen bevont tartályoknál 2,00. 6.2.3.4 Zárt mélyhûtõ tartályok A mélyhûtött, cseppfolyósított gázokhoz használt zárt mélyhûtõ tartályok kialakítására a következõ követelményeket kell alkalmazni: 6.2.3.4.1 Az üzembe helyezés elõtti vizsgálat alkalmával minden egyes tartályra meg kell állapítani a felhasznált anyag mechanikai és technológiai tulajdonságait. Az ütõszilárdságra (a fajlagos ütõmunka vizsgálatára) vonatkozóan lásd a 6.8.5.3 bekezdést. 6.2.3.4.2 Egyéb anyagok alkalmazása esetén a tartályoknak és szerelvényeiknek a legkisebb üzemi hõmérsékleten a ridegtöréssel szemben ellenállónak kell lenniük. 6.2.3.4.3 A tartályokat biztonsági szeleppel kell ellátni, amely a tartályon feltüntetett üzemi nyomásnál képes kinyílni. A szelepeket úgy kell kialakítani, hogy még a legkisebb üzemi hõmérsékleten is kifogástalanul mûködjenek. Az ilyen hõmérsékleten való megbízható mûködést vagy minden egyes szelepen, vagy ugyanilyen szerkezetû szelepekbõl vett mintán végzett próbával kell megállapítani, ill. ellenõrizni. 6.2.3.4.4 A tartályok nyílásait és biztonsági szelepét úgy kell kialakítani, hogy azok a folyadék kifröccsenését megakadályozzák. 6.2.3.4.5 Azokat a tartályokat, amelyeket térfogatra töltenek, folyadékszint-jelzõvel kell ellátni. 6.2.3.4.6 A tartályokat hõszigetelni kell. A hõszigetelést ütések ellen folytonos fémburkolattal kell védeni. Ha a tartály és a fémburkolat közötti tér légüres (vákuumszigetelés), a védõburkolatot úgy kell méretezni, hogy legalább 100 kPa (1 bar) külsõ nyomásnak álljon ellen alakváltozás nélkül. Ha a burkolat gáztömören zár (pl. vákuumszigetelés esetén), külön berendezéssel kell megakadályozni, hogy a tartályon vagy szerelvényein bekövetkezõ tömítetlenség esetén a szigetelõrétegben veszélyes nyomás keletkezzék. A berendezésnek meg kell akadályoznia, hogy a szigetelésbe nedvesség hatoljon be. 6.2.4 Az aeroszolokra és a gázzal töltött kisméretû tartályokra (gázpatronokra) vonatkozó általános követelmények 6.2.4.1 Tervezés és gyártás 6.2.4.1.1 A csak egyféle gázt vagy gázkeveréket tartalmazó UN 1950 aeroszolokat, valamint UN 2037 gázzal töltött kisméretû tartályokat (gázpatronokat) fémbõl kell gyártani. Ezt a követelményt nem kell alkalmazni az UN 1011 butánt tartalmazó aeroszolokra és gázzal töltött kisméretû tartályokra (gázpatronokra) 100 ml ûrtartalomig. Az UN 1950 számú egyéb aeroszolokat fémbõl, mûanyagból vagy üvegbõl kell gyártani. A legalább 40 mm külsõ átmérõjû fémtartályok fenekének homorúnak kell lennie. 6.2.4.1.2 A fémtartályok ûrtartalma 1000 ml-nél, a mûanyag és üvegtartályoké 500 ml-nél nagyobb nem lehet. 6.2.4.1.3 Minden tartálymintadarabot (aeroszolokat és gázpatronokat) üzembe helyezés elõtt a 6.2.4.2 bekezdés szerinti folyadéknyomás-próbának kell alávetni. 6.2.4.1.4 Az UN 1950 aeroszolok kibocsátószelepének és porlasztószerkezetének és az UN 2037 gázpatronok szelepének olyannak kell lennie, hogy a tartályok tömör zárását és véletlen kinyílása elleni védelmét biztosítsa. Olyan szelepek és porlasztószerkezetek, amelyek csak belsõ nyomásra zárnak, nem alkalmazhatók. 6.2.4.2 Üzembe helyezés elõtti vizsgálat 6.2.4.2.1 A próba során alkalmazott belsõ nyomásnak (próbanyomásnak) az 50 °C-on fennálló belsõ nyomás 1,5 szeresének, de legalább 1 MPa-nak (10 bar-nak) kell lennie. 6.2.4.2.2 A folyadéknyomás-próbát minden tartálytípusból legalább öt üres tartályon el kell végezni:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes